**ורה איגורבנה זבונרבה** (ברוסית: ‏**Вера Игоревна Звонарёва**ⓘ‏?‏, תעתיק מדויק: זְבוֹנַרְיוֹבַה; נולדה ב-7 בספטמבר 1984) היא שחקנית טניס מקצוענית מרוסיה. דורגה בשיאה במקום השני בעולם בדירוג ה-WTA, וסיימה 4 עונות רצופות כמדורגת בטופ 10 של WTA

זבונרבה זכתה עד כה ב-12 טורנירים ליחידות וב-6 טורנירים בזוגות בסבב ה-WTA. היא זכתה ב-5 תוארי גראנד סלאם כולם בזוגות (3 זוגות לנשים ו-2 בזוגות מעורבים). היא בעלת מדליית ארד אולימפית מתחרות היחידות בטניס בבייג'ינג 2008.

ביוגרפיה
--------

זבונרבה נולדה במוסקבה, רוסיה. היא החלה לשחק טניס בהיותה בת 6, ובגיל 16 החלה לשחק בצורה מקצוענית בתחרויות ברחבי העולם. את שנת 2002 היא סיימה בין 50 הטניסאיות הראשונות בעולם ואת שנת 2003 סיימה בין 20 הטניסאיות הטובות בעולם.

### 2003

בשנה זו זכתה ורה בתואר ראשון בטורניר בול שבקרואטיה אחרי ניצחון בשלב הגמר על קונצ'יטה מרטינז גרדוס 6-1, 6-3. כמו כן הגיעה לחצאי הגמר בטורנירים לינץ (טייר 2), וינה (טייר 3) ושטרסבורג (טייר 3) והשיגה הישג גדול ברולאן גארוס כשהפעילה לרבע הגמר אחרי ניצחון מרשים על ונוס ויליאמס בשמינית 2-6, 6-2, 6-4 בשמינית הגמר. היציבות והעקביות של ורה בעונה זו (רבע גמר ומעלה ו13 טורנירים, כולל 6 רבעי גמר בטורנירי טייר 1) ביססו אותה בתוך הטופ 15 כשהיא מסיימת במקום ה13 בסוף אותה העונה.

### 2004- פריצה לצמרת והעפלה לראשונה לטופ 10

בסבב היחידות, ורה המשיכה להתקדם כשהיא אוספת תואר שני בקריירה בממפיס (טייר 3) כשהיא מנצחת את ליסה ריימונד 4–6, 6–4, 7–5, כשהיא חוזרת מפיגור 5-2 בשלישית ומצילה שלוש נקודות משחק בדרך לתואר. יתר על כן, ורה הגיעה בשנה זו לשני גמרים בטורנירים בסינסינטי (טייר 3) כשהיא מפסידה ללינדזי דאבנפורט 6-2, 6-3 ופילידלפיה (טייר 2) כשהיא מפסידה לאמילי מורסמו 6–3, 2–6, 2–6 וגוברת בדרך על ג'ניפר קפריאטי ברבע הגמר 6-0, 6-1 ולשישה חצאי גמר בטורנירים ורשה (טייר 2), רומא (טייר 1), איסטבורן (טייר 2), סן דייגו (טייר 1) שם הפסידה לאנסטסיה מיסיקנה בש"ש במערכה השלישית לאחר שאיבדה תשע נקודות משחק, מונטריאול (טייר 1),כשהיא גוברת בדרך על מריה שראפובה בשתי מערכות בסיבוב השלישי ובייג'ינג (טייר 2). כמו כן העפילה שלוש פעמים לשמינית הגמר בטורניר גראנד סלאם כשהיא מפסידה באוסטרליה ללינדזי דאבנפורט 6-2, 6-3, בווימבלדון שנית לדאבנפורט 6-4,6-4 וביו אס אי אופן לאלנה דמנטייבה 6-1, 6-3,6-4 ולאליפות סוף השנה בנשים (ורה נכנסה אליו בזכות הפרישות של מספר שחקניות שדורגו לפניה:ונוס, הנין, קלייסטרס וסרינה) שם הפסידה בכל משחקיה בשתי מערכות חלקות. את השנה הזו סיימה ורה במקום ה11 בעולם, כשהיא נכנסת לזמן קצר לעשירייה הפותחת ומגיעה עד המקום התשיעי.

בשנת 2004 זכתה זבונרבה באליפות ארצות הברית הפתוחה בתואר לזוגות מעורבים ביחד עם אנדי רם מישראל ובתואר מוסקבה (טייר 1) בזוגות כשהיא משתפת פעולה עם אנסטסיה מיסיקנה

### 2005- פציעה ראשונה והתדרדרות בדירוג

כבר בראשית שנת 2005, ההישגים של ורה החלו לרדת כשההשגים העיקריים שלה היו הגנה על התואר בממפיס עם ניצחון על מייגן שוואנסי בגמר 7-6, 6-2 וחצי גמר בטורניר רומא. במחצית השנייה של השנה ורה סבלה מפציעה שגרמה להישגיה להתדרדר אף יותר כשהיא משיגה רק רבע גמר אחד במחצית הזו בטוקיו (טייר 3) ומתדרדרת בדירוג בצורה חריפה מהמיקום ה11 בעולם עד המקום ה42 המאכזב, בו סיימה את השנה.
למרות הכשלונות בטניס היחידות, בסבב הזוגות הצליחה ורה להשיג השגים יפים כשהיא מגיעה לחצי הגמר במלבורן (בצוותא עם מיסיקינה), זוכה בטורניר היוקרתי בברלין (טייר 1) בצוותא עם ליחוצובה ומגיעה לגמרים באיסטבורן (טייר 2) וסטנפורד (טייר 2) בצוותא עם אלנה ליחוצובה כשהיא מעפילה עד המקום התשיעי בזוגות בחודש אוגוסט ומסיימת את השנה במקום ה10.

### 2006-גראנד סלאם בזוגות וזוגות מעורבים, חזרה לטופ 30 ביחידות וזכייה בשני תארים

ורה פתחה את שנת 2006 בצורה טובה, כשהעפילה לגמר אוקלנד (טייר 4) והפסידה למריון ברטולי 6-2, 6-3, אך לאחר מכן נקלעה למשבר כשהיא מודחת לפני רבע הגמר בכל הטורנירים שבהם השתתפה, דבר שגרם לה לאבד את מקומה בטופ 50 אחרי 4 שנים ברציפות. בשיא השפל עד המקום ה78 בעולם בחודש יוני. ורה התאוששה בטורניר ברמינגהם (טייר 3) שבבריטניה כשהיא מנצחת את ג'מה ג'קסון בגמר 7-6, 7-6, זוכה בתואר שלישי בקריירה וראשון על משטח הדשא וחוזרת אל הטופ 50. חודש לאחר מכן, בטורניר סינסינטי (טייר 3) זכתה בתואר רביעי בקריירה כשהיא מנצחת את סרינה ויליאמס וקטרינה סרבונטניק והמשיכה עם המגמה החיובית כשהיא מעפילה לרבעי גמר בסטנפורד (טייר 2), סיאול (טייר 4), מוסקבה (טייר 1) כשהיא מנצחת את סווטלנה קוזנצובה בסיבוב השני, שהיה הניצחון הראשון שלה על שחקנית טופ 10 מזה שנתיים, ולינץ (טייר 2)כשהיא מנצחת את מארי פירס עקב פרישתה בעקבות פציעה חמורה שנגרמה לה בעת שניסתה לרוץ לכדור שהחזירה ורה וגם לחצי הגמר בטורניר הסלט (טייר 3)שם הפסידה לקים קלייסטרס 6-4 3-6 6-4. בעקבות הישגיה הצליחה לחזור לטופ 30 של הטניס הנשי ולסיים את העונה במקום ה23.
בשנת 2006 זכתה זבונרבה באליפות וימבלדון בתואר לזוגות מעורבים ביחד עם אנדי רם וחודשיים לאחר מכן, באליפות ארצות הברית הפתוחה לזוגות נשים ביחד עם נטלי דשי.

### 2007

את שנת 2007 פתחה ורה, כמו בשנה שקדמה לה, בהעפלה לגמר אוקלנד (טייר 4),שם הפסידה לילנה יאנקוביץ' בשלוש מערכות צמודות: 6–7(9–11), 7–5, 3–6. בטורניר אליפות אוסטרליה הפתוחה המשיכה במומנטום כשהיא מעפילה לראשונה מזה שנתיים וחצי אל שמינית הגמר בטורניר גראנד סלאם לראשונה מזה למעלה יותר משנתיים כשהיא מביסה בדרך את אנה איבנוביץ' 6-1, 6-2, ומפסידה בשתי מערכות קשות למריה שראפובה 6-4, 7-5. בטורניר אינדיאן וולס מאסטרס (טייר 1) העפילה ורה עד לרבע הגמר כשהיא מצליחה לנצח בדרך את המדורגת מספר 1 באותו זמן, מריה שראפובה, כשזו הפעם הראשונה שהיא מצליחה לעשות דבר כזה בקריירה שלה. גם בטורניר מיאמי (טורניר חובה) ורה זכתה להצלחה כשהיא מנצחת את דניאלה האנטחובה, אלופת האינדיאן וולס, בדרך לשמינית הגמר, שם הובסה על ידי ז'סטין הנין 6-2, 6-3. את הישגה הגדול ביותר באותה השנה השיגה בטורניר צ'ארלסטון (טייר 1) כשהיא מעפילה עד חצי הגמר, שם לצערה נאלצה לפרוש לאחר שנפצעה בשורש כף ידה הימני, פציעה שאילצה להיעדר מעונת החימר הארופאית, עונת הדשא ורוב עונת המשטחים הקשים בארצות הברית. כמו בעונה הקודמת, היא הצליחה יפה בחלק המסיים של העונה לאחר אליפות ארצות הברית הפתוחה כשהיא מעפילה לחצאי הגמר בלוקסמבורג (טייר 2) שם גברה על שחר פאר 4-6 6-1 6-4 בסיבוב השני, וקוויבק (טייר 3) שהיא מפסידה ללינדזי דאבנפורט 6-2 6-7 (3) 6-3, ולרבעי הגמר בטורנירים מוסקבה (טייר 1) שם הפסידה לסאפינה במשחק שהסתיים כשורה סירבה ללחוץ לסאפינה את היד מכיוון שטענה שצהלה בעת ששגתה ופרוטרוז'(טייר 4).

### 2008

#### מדליה אולימפית

באולימפיאדת בייג'ינג, זכתה זבונרבה במדליית ארד, לאחר ניצחון על נה לי מסין 5-7 0-6. בשלב חצי הגמר היא הפסידה לילנה דמנטייבה בת ארצה, שזכתה במדליית הזהב.

### 2010

בשנת 2010 העפילה זבונרבה פעמיים ברציפות לגמר טורנירי גראנד סלאם. בווימבלדון גברה בין היתר על ילנה יאנקוביץ' מסרביה בשלב שמינית הגמר לאחר שזו פרשה ועל קים קלייסטרס מבלגיה בשלב רבע הגמר. בשלב הגמר הפסידה לאמריקאית סרינה ויליאמס בשתי מערכות חלקות (3-6 2-6). חודשיים לאחר מכן, באליפות ארצות הברית הפתוחה העפילה לגמר, בו הפסידה לקלייסטרס. ניתן לציין את הישגה במסגרת סבב התחרויות על המשטחים הקשים שנערך כהכנה לאליפות בניו יורק, כאשר העפילה לגמר טורניר מונטריאול היוקרתי, כשבדרך היא מנצחת את קלייסטרס בפעם השנייה באותה שנה בשלב רבע הגמר, ובחצי הגמר ניצחה את ויקטוריה אזרנקה מבלארוס שפרשה בשל פציעה ברגל לאחר שזבונרבה זכתה במערכה הראשונה 6-7 והוליכה 0-1 במערכה השנייה. בגמר עצמו היא הפסידה לקרוליין ווזניאקי מדנמרק (3-6 2-6).

### 2011

בשנת 2011 זכתה זבונרבה בטורניר דוחא היוקרתי (חודש פברואר) לאחר ניצחון על המדורגת ראשונה בעולם ובטורניר, ווזניאקי. הישגים בולטים נוספים של זבונרבה באותה שנה היו העפלתה לשלב חצי הגמר באליפות אוסטרליה הפתוחה (בו הפסידה לאלופה בדיעבד קלייסטרס), העפלתה לשלב חצי הגמר בטורניר החובה במיאמי (הפסידה לאלופה בדיעבד אזרנקה) והעפלתה לחצאי הגמר בבריסל (הפסידה לפנג שוואי מסין) ובפטאיה (הפסידה לאלופה בדיעבד דניאלה האנטוחובה מסלובקיה).

### 2012

בשנת 2012 זכתה זבונרבה באליפות אוסטרליה הפתוחה בתואר לזוגות נשים ביחד עם בת ארצה סבטלנה קוזנצובה.

#### גמרים (12-18)

| לפני שנת 2009 | החל משנת 2009 |
| --- | --- |
| גראנד סלאם (0-2) |
| אליפות סבב ה-WTA‏ (0-1) |
| דרג 1 (0-3) | הקטגוריה העליונה - טורנירי חובה (1-1) |
| דרג 2 (0-2) | הקטגוריה העליונה - פרמייר 5 (0-2) |
| דרג 3 (6-1) | הקטגוריה העליונה (1-2) |
| דרגים 4 ו-5 (1-2) | הקטגוריה הבינלאומית (3-0) |
|

### תוארי WTA

| מס' | תאריך | תחרות | יריבה בגמר | תוצאה בגמר |
| --- | --- | --- | --- | --- |
| 1 | 4 במאי 2003 | קרואטיהקרואטיה בול, קרואטיה | ספרדספרד קונצ'יטה מרטינס | 1-6 ,3-6 |
| 2 | 21 בפברואר 2004 | ארצות הבריתארצות הברית ממפיס, ארצות הברית | ארצות הבריתארצות הברית ליסה ריימונד | 4–6, 6–4, 7–5 |
| 3 | 19 בפברואר 2005 | ארצות הבריתארצות הברית ממפיס, ארצות הברית | ארצות הבריתארצות הברית מגאן שונסי | 7–6(7–3), 6–2 |
| 4 | 18 ביוני 2006 | הממלכה המאוחדתהממלכה המאוחדת ברמינגהאם, בריטניה | ארצות הבריתארצות הברית ג'מה ג'קסון | 7–6(12–10), 7–6(7–5) |
| 5 | 23 ביולי 2006 | ארצות הבריתארצות הברית סינסינטי, ארצות הברית | סלובניהסלובניה קטרינה סרבוטניק | 4-6, 2-6 |
| 6 | 4 במאי 2008 | צ'כיהצ'כיה פראג, צ'כיה | בלארוסבלארוס ויקטוריה אזרנקה | 7–6(7–2), 6–2 |
| 7 | 21 בספטמבר 2008 | הרפובליקה העממית של סיןהרפובליקה העממית של סין אליפות גואנגג'ואו הבינלאומית הפתוחה לנשים, סין | הרפובליקה העממית של סיןהרפובליקה העממית של סין שוואי פנג | 6–7(4–7), 6–0, 6–2 |
| 8 | 15 בפברואר 2009 | תאילנדתאילנד פאטאיה, תאילנד | הודוהודו סניה מירזה | 5-7, 1-6 |
| 9 | 22 במרץ 2009 | ארצות הבריתארצות הברית אינדיאן וולס מאסטרס, ארצות הברית | סרביהסרביה אנה איבנוביץ' | 7–6(7–5), 6–2 |
| 10 | 14 בפברואר 2010 | תאילנדתאילנד פאטאיה, תאילנד | תאילנדתאילנד טאמארינה טאנאסוגארן | 6–4, 6–4 |
| 11 | 26 בפברואר 2011 | קטר (מדינה)קטר (מדינה) אליפות קטר טוטאל הפתוחה, קטר | דנמרקדנמרק קרוליין וזניאקי | 6–4, 6–4 |
| 12 | 24 ביולי 2011 | אזרבייג'ןאזרבייג'ן באקו, אזרבייג'ן | רוסיהרוסיה קסניה פרבק | 6–1, 6–4 |

### גמרי WTA

| מס' | תאריך | תחרות | יריבה בגמר | תוצאה בגמר |
| --- | --- | --- | --- | --- |
| 1 | 8 ביולי 2002 | איטליהאיטליה פלרמו, איטליה | ארגנטינהארגנטינה מארינה דיאז אוליביה | 7–6(8–6), 1–6, 3–6 |
| 2 | 16 באוגוסט 2004 | ארצות הבריתארצות הברית סינסינטי, ארצות הברית | ארצות הבריתארצות הברית לינדזי דבנפורט | 3–6, 2–6 |
| 3 | 25 באוקטובר 2004 | ארצות הבריתארצות הברית פילדלפיה, ארצות הברית | צרפתצרפת אמילי מורסמו | 6–3, 2–6, 2–6 |
| 4 | 7 בינואר 2006 | ניו זילנדניו זילנד אוקלנד, ניו זילנד | צרפתצרפת מריון ברטולי | 2–6, 2–6 |
| 5 | 6 בינואר 2007 | ניו זילנדניו זילנד אוקלנד, ניו זילנד | סרביהסרביה ילנה יאנקוביץ' | 6–7(9–11), 7–5, 3–6 |
| 6 | 11 בינואר 2008 | אוסטרליהאוסטרליה הובארט, אוסטרליה | יווןיוון אלני דנדילו | פרישה |
| 7 | 24 בפברואר 2008 | קטר (מדינה)קטר (מדינה) אליפות קטר טוטאל הפתוחה, קטר | רוסיהרוסיה מריה שראפובה | 1–6, 6–2, 0–6 |
| 8 | 20 באפריל 2008 | ארצות הבריתארצות הברית צ'ארלסטון, ארצות הברית | ארצות הבריתארצות הברית סרינה ויליאמס | 4–6, 6–3, 3–6 |
| 9 | 12 באוקטובר 2008 | רוסיהרוסיה מוסקבה, רוסיה | סרביהסרביה ילנה יאנקוביץ' | 2–6, 4–6 |
| 10 | 26 באוקטובר 2008 | אוסטריהאוסטריה לינץ, אוסטריה | סרביהסרביה אנה איבנוביץ' | 2–6, 1–6 |
| 11 | 9 בנובמבר 2008 | קטר (מדינה)קטר (מדינה) אליפות קטר טוטאל הפתוחה, קטר | ארצות הבריתארצות הברית ונוס ויליאמס | 7–6(7–5), 0–6, 2–6 |
| 12 | 18 באפריל 2010 | ארצות הבריתארצות הברית צ'ארלסטון, ארצות הברית | אוסטרליהאוסטרליה סמנתה סטוסור | 0–6, 3–6 |
| 13 | 3 ביולי 2010 | הממלכה המאוחדתהממלכה המאוחדת אליפות וימבלדון, בריטניה | ארצות הבריתארצות הברית סרינה ויליאמס | 3–6, 2–6 |
| 14 | 23 באוגוסט 2010 | קנדהקנדה קנדה מאסטרס, קנדה | דנמרקדנמרק קרוליין ווזניאקי | 3–6, 2–6 |
| 15 | 11 בספטמבר 2010 | ארצות הבריתארצות הברית אליפות ארצות הברית הפתוחה בטניס, ארצות הברית | בלגיהבלגיה קים קלייסטרס | 2–6, 1–6 |
| 16 | 11 באוקטובר 2010 | הרפובליקה העממית של סיןהרפובליקה העממית של סין בייג'ינג, סין | דנמרקדנמרק קרוליין ווזניאקי | 3–6, 6–3, 3–6 |
| 17 | 7 באוגוסט 2011 | ארצות הבריתארצות הברית סן דייגו, ארצות הברית | פוליןפולין אגניישקה רדוונסקה | 3–6, 4–6 |
| 18 | 1 באוקטובר 2011 | יפןיפן טוקיו, יפן | פוליןפולין אגניישקה רדוונסקה | 3–6, 2–6 |
|

קישורים חיצוניים
----------------

ויקישיתוף מדיה וקבצים בנושא **ורה זבונרבה** בוויקישיתוף
* 

* אתר האינטרנט הרשמי של ורה זבונרבה (באנגלית וברוסית)
* ורה זבונרבה, ברשת החברתית אקס (טוויטר)

* ורה זבונרבה, ברשת החברתית אינסטגרם

* ורה זבונרבה, באתר הוועד האולימפי הבין-לאומי

* ורה זבונרבה, באתר olympedia.org

* ורה זבונרבה, באתר ה-WTA

* ורה זבונרבה, באתר ה-ITF

* ורה זבונרבה, באתר גביע הפדרציה
* אורן קורנפלד‏, "רוצה להיות ראשונה בעולם העונה", באתר וואלה!‏, 7 בינואר 2011